Da u 1188 incù u so patri Oberto s'impatrunisci di u Regnu di Cagliari è ni spussessa u so ziu maternu par allianza Pietro Torchitorio III di Lacon-Gunale. Dopu à a morti di u so patri Oberto di ghjinnaghju di u 1190 si pruclama Ghjudici sottu à u nomu di "" Guglielmu Ier Salusio V "". Cuntinuighja i so cunquisti incù a presa di cuntrollu in u 1194 di u Regnu di Torres, dirighjitu à l'ebbica da Custantinu II di Torres, accupa u casteddu di u Goceano induv'iddu imprighjunighja Prusininda, a cunsorti catalana di u Ghjudici è chì malgradu i prissioni di u papa Celestinu III chì intarcidia par a so libarazioni, mori di fami in cattività l'annu dopu in Sant' Igia (1195). Ni cunserva u cuntrollu di u Regnu dendu una di i so ziteddi Agnesi, com'è cunsorti à u futuru Marianu II di Torres.